
           Nr.23/201/2004

BIROUL PERMANENT

AL

CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.114/2004 pentru modificarea alin.(4) al art.3 din Ordonanţa Guvernului nr.126/2000 privind continuarea realizării Unităţii 2 din cadrul obiectivului de investiţii „Centrala Nuclearoelectrică Cernavodă – 5 x 700 MW”, transmis, în procedură de urgenţă, cu adresa nr.P.L.-x 741 din 28 decembrie 2004, înregistrată la comisie sub nr.23/201 din 29 decembrie 2004.



Potrivit prevederilor art.75 din Constituţie şi ale art.86 alin.(3) pct.1 din Regulamentul Camerei Deputaţilor, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Dan Ioan Popescu

           Nr.23/201/2004

RAPORT

asupra proiectului de Lege pentru aprobarea Ordonanţei de urgenţă a Guvernului nr.114/2004 pentru modificarea alin.(4) al art.3 din Ordonanţa Guvernului nr.126/2000 privind continuarea realizării Unităţii 2 din cadrul obiectivului de investiţii „Centrala Nuclearoelectrică Cernavodă – 5 x 700 MW”


În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.114/2004 pentru modificarea alin.(4) al art.3 din Ordonanţa Guvernului nr.126/2000 privind continuarea realizării Unităţii 2 din cadrul obiectivului de investiţii „Centrala Nuclearoelectrică Cernavodă – 5 x 700 MW”, transmis cu adresa nr.P.L.x-741 din 28 decembrie 2004, înregistrată la comisie sub nr.23/201 din 29 decembrie 2004.



Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.



Senatul a adoptat proiectul de lege în şedinţa din 6 decembrie 2004, cu respectarea prevederilor art.76 alin.(2) din Constituţia României, republicată.



Consiliul Legislativ a avizat favorabil proiectul de lege cu avizul nr.1916/23.11.2004.



Comisia juridică, de disciplină şi imunităţi a avizat favorabil proiectul de lege cu avizul nr.31/1089 din 25 ianuarie 2005.



Modificarea alin.(4) al art 3 din O.G. nr.126/2000 se referă la prelungirea intervalului prevăzut iniţial până în 2006, perioadă în care Regia Autonomă pentru Activităţi Nucleare poate livra la export apă grea, la preţuri promoţionale, cu condiţia ca la momentul începerii probelor tehnologice şi funcţionale la Unitatea 2 – CNE Cernavodă să fie asigurată cantitatea de apă grea necesară.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege în şedinţa din 25 ianuarie 2005.



La dezbateri au participat invitaţi din partea Ministerului Economiei şi Comerţului: doamna Rodica Dumitriu – consilier al ministrului, domnul Mircea Ionescu – consilier şi domnul Gheorghe Dulcea – director economic la Regia Autonomă pentru Activităţi Nucleare.


În urma dezbaterilor, membrii comisiei au hotărât, în unanimitate, să supună plenului Camerei Deputaţilor, spre dezbatere şi adoptare proiectul de Lege pentru aprobarea Ordonanţei de urgenţă a Guvernului nr.114/2004 pentru modificarea alin.(4) al art.3 din Ordonanţa Guvernului nr.126/2000 privind continuarea realizării Unităţii 2 din cadrul obiectivului de investiţii „Centrala Nuclearoelectrică Cernavodă – 5 x 700 MW”, cu amendamente admise.



La lucrările comisiei au participat toţi cei 23 de membri ai comisiei.



În raport de obiectul şi conţinutul său, proiectul de lege face parte din categoria legilor ordinare.
A M E N D A M E N T E    A D M I S E
	Nr.

crt.
	Text O.U.G. nr.114/2004 pentru modificarea alin.(4) al art.3 din Ordonanţa Guvernului nr.126/2000 privind continuarea realizării Unităţii 2 din cadrul obiectivului de investiţii „Centrala Nuclearoelectrică Cernavodă – 5 x 700 MW”
adoptat de Senat

	Amendamente admise

Autorul
	Motivaţia
	Camera decizională

	0
	1
	2
	3
	4

	1.
	Titlul legii

LEGE

pentru aprobarea Ordonanţei de urgenţă a Guvernului nr.114/2004 pentru modificarea alin.(4) al art.3 din Ordonanţa Guvernului nr.126/2000 privind continuarea realizării Unităţii 2 din cadrul obiectivului de investiţii „Centrala Nuclearoelectrică Cernavodă – 5 x 700 MW”

	Nemodificat
	
	Camera Deputaţilor


	0
	1
	2
	3
	4

	2. 
	Articol unic: Se aprobă Ordonanţa de urgenţă a Guvernului nr.114 din 24 noiembrie 2004 pentru modificarea alin.(4) al art.3 din Ordonanţa Guvernului nr.126/2000 privind continuarea realizării Unităţii 2 din cadrul obiectivului de investiţii „Centrala Nuclearoelectrică Cernavodă – 5 x 700 MW”, publicată în Monitorul Oficial al României, Partea I, nr.1113 din 27 noiembrie 2004.


	Articol unic: Se aprobă Ordonanţa de urgenţă a Guvernului nr.114 din 24 noiembrie 2004 pentru modificarea alin.(4) al art.3 din Ordonanţa Guvernului nr.126/2000 privind continuarea realizării Unităţii 2 din cadrul obiectivului de investiţii „Centrala Nuclearoelectrică Cernavodă – 5 x 700 MW”, publicată în Monitorul Oficial al României, Partea I, nr.1113 din 27 noiembrie 2004, cu următoarea modificare:


	
	Camera Deputaţilor

	3. 
	Titlul ordonanţei de urgenţă

ORDONANŢĂ DE URGENŢĂ

pentru modificarea alin.(4) al art.3 din Ordonanţa Guvernului nr.126/2000 privind continuarea realizării Unităţii 2 din cadrul obiectivului de investiţii „Centrala Nuclearoelectrică Cernavodă – 5 x 700 MW”

	Nemodificat
	
	Camera Deputaţilor

	4. 
	Articol unic: Alineatul (4) al articolului 3 din Ordonanţa Guvernului nr.126/2000 privind continuarea realizării Unităţii 2 din cadrul obiectivului de investiţii „Centrala Nuclearoelectrică Cernavodă – 5 x 700 MW”, publicată în Monitorul Oficial al României, Partea I, nr.430 din 2 septembrie 2000, aprobată cu modificări şi completări prin Legea nr.335/2001, cu modificările şi completările ulterioare, se modifică şi va avea următorul cuprins:


	Nemodificat
	
	Camera Deputaţilor

	5. 
	„(4) În perioada 2001 – 2006, Regia Autonomă pentru Activităţi Nucleare poate livra la export apă grea, la preţuri promoţionale, cu condiţia ca la momentul începerii probelor tehnologice şi funcţionale la Unitatea 2 să fie asigurată cantitatea de apă grea necesară.”


	„(4) În perioada 2001 – 2006, Regia Autonomă pentru Activităţi Nucleare poate livra la export apă grea, la preţuri negociabile, cu condiţia ca la momentul începerii probelor tehnologice şi funcţionale la CNE Cernavodă - Unitatea 2 să fie asigurată cantitatea de apă grea necesară.”

Dep.Ioan Bivolaru – PSD

Dep.Iulian Iancu – PSD

	Corelare cu prevederile alin.(1) şi (3) ale art.4.

Pentru eliminarea suspiciunilor legate de un preţ care ar putea fi de dumping sau sub costuri.
	Camera Deputaţilor


                                          PREŞEDINTE,                                                             SECRETAR,
                                        Dan Ioan Popescu                                                         Aurelia Vasile
Expert,

Silvia Vlăsceanu

